Chrysophyllum viridifolium

Ti Chrysophyllum viridifolium, kadawyan nga ammo iti Ingles iti fluted milkwood, ket ti mabalin a dakkel a (aginggana iti 20 m katayag) sebbangan ti kankanayon a berde a kayo a mabirukan kadagiti pantar a bakir ti Daya nga Aprika, dagiti akin-abagatan a mosaiko a pantar a bakir ken kadagiti sumagmamano nga akin-uneg a bakir iti tropiko ken subtropiko.

 Sakup ken habitat 
Daytoy ket patneng iti Kenya, Mozambique, Malawi, akindaya a Zimbabwe, Eswatini ken Abagatan nga Aprika (dagiti probinsia ti KZN ken Eastern Cape). Ti habitatna ket dagiti pantar a bakir iti amianan ti East London, ken kabambantayan a bakir ti kabambantayan ti Chimanimani ken Malawi.

 Deskripsion 
Ti puon ket mabalin a kas pluta iti baba, ken ti maramaris-dapo nga ukis ti kayo ket nalamuyot bassit ken naturikturian. Dagiti ubing a sanga ken dagiti sirok ti bulong ket naabbongan kadagiti maralabbasit nga indumento. Ti rungbeb ungto, arinduyog a bulbulong ket agrukod iti agarup a 4-9 babaen ti 1.5-5 cm. Ti nalennekan nga agpakatengnga a paragpag ket naikapet iti sub-marginal nga urat babaen dagiti adu, agaassideg iti baetan a paralelo nga urat. Intero ti umallon a paraigid. Dagiti puraw a sabong ket rummuar kadagiti axillary a rimpuok. Ti makan a bunga ket ganggani nga agtimbukel ken naparagpagan bassit, ken maluom iti maris a duyaw.

 Dagiti ladawan 

 Dagiti nagibasaran 

viridifolium
Kategoria:Kaykayo ti Aprika
Kategoria:Flora ti Kenya
Kategoria:Flora ti Mozambique
Kategoria:Flora ti Malawi
Kategoria:Flora ti Eswatini
Kategoria:Flora ti Abagatan nga Aprika
Kategoria:Flora ti Zimbabwe